Danmarks største teaterstol er kommet til Aalborg. Her skal den stå foran Aalborg Kongres & Kultur Center.

Danmarks største teaterstol på 3,5 meter er nu på plads uden for Aalborg Kongres & Kultur Center. Stolen, der er 3,5 meter høj og 2,3 meter bred skal fortælle, at der nu er 1500 nye røde og bløde teaterstole på plads. Det sker efter, kulturhuset har fået 4 millioner kroner i donation af Købmand Herman Sallings Fond. - Vi stiller denne mega teaterstol på vores forplads for at visualisere, at vi har fået 4 millioner kroner fra købmand Herman Sallings Fond. Den donation har gjort, at vi til næste sæson er klar til at indvie vores store teater- og koncertsal med omkring 1500 splinternye og meget smukke teaterstole, siger Ernst Trillingsgaard. Direktør Ernst Trillingsgaard var selv hurtig til at træde til og bestige den store stol, som ellers snildt kan rumme et større antal publikum.